CELEX: 32019R2180
Language: fi
Date: 2019-12-16 00:00:00
Title: Komission täytäntöönpanoasetus (EU) 2019/2180, annettu 16 päivänä joulukuuta 2019, laaturaportteja koskevien järjestelyiden ja laaturaporttien sisällön vahvistamisesta Euroopan parlamentin ja neuvoston asetuksen (EU) 2019/1700 mukaisesti (ETA: n kannalta merkityksellinen teksti)

20.12.2019   
               
               
                  FI
               
               
                  Euroopan unionin virallinen lehti
               
               
                  L 330/8
               
            
         KOMISSION TÄYTÄNTÖÖNPANOASETUS (EU) 2019/2180,
         annettu 16 päivänä joulukuuta 2019,
         laaturaportteja koskevien järjestelyiden ja laaturaporttien sisällön vahvistamisesta Euroopan parlamentin ja neuvoston asetuksen (EU) 2019/1700 mukaisesti
         (ETA: n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisten puitteiden vahvistamisesta otannalla kerättyihin yksilötason tietoihin perustuville henkilöitä ja kotitalouksia koskeville Euroopan tilastoille ja Euroopan parlamentin ja neuvoston asetusten (EY) N:o 808/2004, (EY) N:o 452/2008 ja (EY) N:o 1338/2008 muuttamisesta ja Euroopan parlamentin ja neuvoston asetuksen (EY) N:o 1177/2003 sekä neuvoston asetuksen (EY) N:o 577/98 kumoamisesta 10 päivänä lokakuuta 2019 annetun Euroopan parlamentin ja neuvoston asetuksen (EU) 2019/1700 (1) ja erityisesti sen 13 artiklan 6 kohdan,
         sekä katsoo seuraavaa:
         
                     (1)
                  
                  
                     Komission olisi jäsenvaltioiden Eurostatille toimittamien tietojen osalta vahvistettava laaturaportteja koskevat järjestelyt ja laaturaporttien sisältö, tarkkuusvaatimusten noudattamisen seurannassa käytettävä menetelmä mukaan lukien.
                  
               
                     (2)
                  
                  
                     Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Kohde
            Tässä asetuksessa vahvistetaan niistä tiedoista, jotka jäsenvaltioiden on asetuksen (EU) 2019/1700 nojalla toimitettava komissiolle (Eurostat), annettavia laaturaportteja koskevat yksityiskohtaiset säännöt ja raporteilta edellytettävä sisältö, mukaan lukien selostus tarkkuusvaatimusten noudattamisen seurannassa käytettävästä menetelmästä.
         
         
            2 artikla
            Määritelmät
            Tässä asetuksessa tarkoitetaan
            
                        1)
                     
                     
                        ’sijaishaastattelulla’ haastattelua, joka tehdään muun kuin sen henkilön kanssa, jolta tietoja pyydetään, ja jossa noudatetaan kutakin tutkimusta varten vahvistettuja erityissääntöjä siitä, missä tapauksissa sijaishaastattelu voidaan hyväksyä;
                     
                  
                        2)
                     
                     
                        ’vastauskadolla’ sitä, että kyselyssä ei onnistuta keräämään tietoja kaikista tutkimuksen kyselylomakkeen tietoalkioista tai kaikista tiedonkeruuseen nimetyistä perusjoukkojen yksiköistä tai molemmista, erityisesti:
                        
                                    a)
                                 
                                 
                                    ’yksikkökadolla’ vastauskadon tyyppiä, jossa mitään tietoja ei kerätä jostakin tiedonkeruuseen nimetystä perusjoukon yksiköstä;
                                 
                              
                                    b)
                                 
                                 
                                    ’eräkadolla’ vastauskadon tyyppiä, jossa mitään tietoja ei kerätä jostakin tutkimuksen muuttujasta jonkin nimetyn perusjoukon yksikön osalta;
                                 
                              
                  
                        3)
                     
                     
                        ’otantavirheellä’ perusjoukon arvon ja satunnaisotoksesta saadun tällaista arvoa koskevan estimaatin välisen eron osaa, joka johtuu siitä, että vain osa perusjoukosta on laskettu mukaan;
                     
                  
                        4)
                     
                     
                        ’muulla kuin otantavirheellä’ tutkimusestimaattien virhettä, joka ei johdu otantavaihteluista;
                     
                  
                        5)
                     
                     
                        ’korvaamisella’ vastaajien osalta alun perin otantaan kuuluneen yksikön korvaamista toisella yksiköllä, mukaan lukien kotitalouksien sisäinen tai niiden välinen korvaaminen;
                     
                  
                        6)
                     
                     
                        ’valintakelpoisilla yksiköillä’ joukkoa perusjoukon yksiköitä, jotka on valittu otantakehikosta ja jotka kuluvat kohdeperusjoukkoon;
                     
                  
                        7)
                     
                     
                        ’valintakelvottomilla yksiköillä’ otoksen yksiköitä, jotka eivät kuulu kohdeperusjoukkoon;
                     
                  
                        8)
                     
                     
                        ’netto-otoksella’, josta käytetään myös nimitystä ’toteutunut otos’, otantakehikosta valittuja perusjoukon yksiköitä (mukaan lukien korvaavat yksiköt), joista on saatu tarpeeksi tietoa yksikön sisällyttämiseksi kyselytutkimuksen estimaatteihin;
                     
                  
                        9)
                     
                     
                        ’brutto-otoksella’, josta käytetään myös nimitystä ’alkuperäinen otos’, otantakehikosta alun perin valittuja perusjoukon yksiköitä. Brutto-otokseen kuuluvat valintakelpoiset yksiköt (netto-otos ja vastauskatoa sisältävät yksiköt) sekä valintakelvottomat yksiköt;
                     
                  
                        10)
                     
                     
                        ’puuttuvien tietojen korvaamisella’ menettelyä, jossa tietylle tietoalkiolle merkitään arvo, kun vastausta ei ole saatavilla.
                     
                  
         
            3 artikla
            Laaturaportit
            Laaturaportteihin on sisällytettävä laatua koskevia tietoja ja metatietoja liitteessä vahvistettujen laatuperusteiden ja tilastokäsitteiden mukaisesti. Näissä raporteissa on myös käsiteltävä kaikkia tapauksia, joissa asianmukaiset laatuperusteet eivät ole täyttyneet tai tilastokäsitteitä ei ole sovellettu asianmukaisesti tai kumpaakin on tapahtunut.
         
         
            4 artikla
            Selostus tarkkuusvaatimusten noudattamisen seurannassa käytettävistä menetelmistä
            Komissio (Eurostat) arvioi, missä määrin jäsenvaltioiden asetuksen (EU) 2019/1700 liitteen II nojalla toimittamat tiedot täyttävät tarkkuusvaatimukset. Jos komissio (Eurostat) katsoo, että tarkkuusvaatimuksia ei ole noudatettu, se arvioi tämän seuraavien seikkojen perusteella:
            
                        —
                     
                     
                        noudattamatta jättämisen suuruus ja esiintymistiheys sekä vaikutus avainindikaattoreiden laatuun, erityisesti niiden vertailtavuuteen;
                     
                  
                        —
                     
                     
                        voidaanko korjaukset tehdä nopeasti ja tekevätkö jäsenvaltiot tarvittavat korjaukset tehokkaasti;
                     
                  
                        —
                     
                     
                        voidaanko noudattamatta jättämistä välillisesti lieventää, erityisesti estimointimenetelmien avulla, ja toteuttavatko jäsenvaltiot asianmukaisia lieventäviä toimenpiteitä;
                     
                  
                        —
                     
                     
                        missä määrin jäsenvaltiot valvovat noudattamatta jättämistä, joka voi olla seurausta seikoista, joihin ne eivät voi vaikuttaa;
                     
                  
                        —
                     
                     
                        missä määrin noudattamatta jättäminen jatkuu seuraavien tiedonkeruiden aikana;
                     
                  
                        —
                     
                     
                        onko olemassa komission (Eurostat) hyväksymä korjaavien toimien suunnitelma ja pannaanko se tehokkaasti täytäntöön; tällaista suunnitelmaa koskevassa arvioinnissa otetaan huomioon aika, joka tarvitaan noudattamatta jättämistapausten korjaamiseen, erityisesti kun on kyse paneelitietojen keruista.
                     
                  
         
            5 artikla
            Laaturaporttien toimittamista koskevat tekniset standardit
            
               1.   Laadunhallinnan ja prosessin dokumentoinnin tukemiseksi laaturaportit on toimitettava komission (Eurostat) vahvistamien teknisten standardien mukaisesti.
            
            
               2.   Jotta tietojen sähköinen haku olisi mahdollista, laaturaportit on lähetettävä komissiolle (Eurostat) keskitetyn vastaanottopisteen kautta.
            
         
         
            6 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä joulukuuta 2019.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 261I, 14.10.2019, s. 1.
      
      
         
            LIITE
            
               Laatuperusteet ja tilastokäsitteet
            
            Laaturaportin pitäisi sisältää laatuun liittyviä tietoja ja metatietoja seuraavien laatuperusteiden ja tilastokäsitteiden mukaisesti.
            Jos jokin tilastokäsite ei ole merkityksellinen tietyn tilastotoimen kannalta, käsite pitäisi sisällyttää laaturaporttiin ja liittää siihen merkintä ”Ei sovelleta”.
            1.   YHTEYSTIEDOT
            Tiedoista tai metatiedoista vastaava henkilö tai organisaation yhteyspiste yhteystietoineen.
            2.   TILASTOLLINEN ESITYSTAPA
            Levitettyjen tietojen kuvaus, joka voidaan esittää käyttäjille taulukoina, kaavioina tai karttoina.
            2.1   Tiedon kuvaus
            
            Kuvaus tietokokonaisuuden tärkeimmistä ominaispiirteistä.
            2.2   Luokitusjärjestelmät
            
            Tarvittaessa luettelo tiedoissa käytetyistä luokituksista ja jaotteluista sekä mahdolliset poikkeamat Euroopan tilastostandardeista tai kansainvälisistä standardeista.
            2.3   Alakohtainen kattavuus
            
            Kuvaus tietokokonaisuuden tärkeimmistä aiheista.
            2.4   Tilastokäsitteet ja -määritelmät, mukaan luettuna viiteajanjakso
            
            Luettelo kaikista muuttujista, jotka poikkeavat standardimääritelmästä, maininta käytetyistä kansallisista käsitteistä ja mahdollisista eroista kansallisten käsitteiden ja vastaavien tiedonkeruiden välillä.
            2.5   Tilastoyksiköt
            
            Havaintoyksiköiden kuvaus.
            2.6   Tilastojen perusjoukko
            
            Kuvaus kohdeperusjoukosta tai -joukoista, joihin tietokokonaisuus viittaa, eli perusjoukosta, josta tiedot on määrä kerätä.
            2.6.1   Ulkopuolelle jäävät perusjoukon osat
            
            Tiedot mahdollisista perusjoukon osista (esimerkiksi kodittomat tai laitoksissa asuvat henkilöt), jotka eivät kuulu tiedonkeruun piiriin, mukaan lukien tällaisen osan kuvaus ja paras määrällinen estimaatti.
            2.7   Viitealue
            
            Kuvaus maantieteellisestä alueesta, johon mitattu tilastollinen ilmiö liittyy: katettu maantieteellinen alue ja luettelo mahdollisesti poissuljetuista alueista.
            2.8   Ajallinen kattavuus
            
            Ajanjakso tai ajankohta, johon havainto viittaa.
            3.   TILASTOLLINEN KÄSITTELY
            Tietoaineistolle tehdyt toimenpiteet uusien tietojen johtamiseksi tiettyjen sääntöjen mukaisesti
            3.1   Lähdetiedot
            
            Kuvaus tilastollisten raakatilastotietojen lähteestä (esim. haastattelut, hallinnolliset tiedot, kaikki muut lähteet). Jos käytetään hallinnollisia rekistereitä, ne olisi kuvattava selvästi (lähde, ensisijainen tarkoitus, mahdolliset puutteet jne.).
            3.1.1   Otantakehikko
            
            Kuvaus otantakehikon saamiseksi tai luomiseksi käytetyistä menetelmistä.
            3.1.2   Otanta-asetelma
            
            Kuvaus seuraavista seikoista:
            
                        —
                     
                     
                        Otanta-asetelman tyyppi (ositettu, monivaiheinen, ryväsotanta, yksivaiheinen, kaksivaiheinen)
                     
                  
                        —
                     
                     
                        Ositus- ja aliositusperusteet
                     
                  
                        —
                     
                     
                        Otoksen koko
                     
                  3.2   Tiedonkeruun tiheys
            
            Tiedot tiekokonaisuuden keruutiheydestä.
            3.3   Tiedonkeruu
            
            Kuvaus tiedonkeruuseen käytetyistä menetelmistä (CAPI, CAWI, CATI, jne.). Tiedonkeruuseen käytetty kansallinen kyselylomake englanninkielisine käännöksineen olisi annettava liitteenä.
            3.4   Tietojen validointi
            
            Lähde- ja tulostietojen validointiin käytettyjen menettelyiden kuvaus, mukaan lukien selvitys siitä, miten näiden validointien tuloksia seurataan ja käytetään.
            3.5   Tietojen kokoaminen
            
            Tietojen kokoamisprosessin kuvaus (esim. tietojen muokkaaminen, puuttuvien tietojen korvaaminen, vastauskatoa koskevat mukautukset, kalibrointi, käytetty malli jne.). Painotuksen jokainen vaihe olisi kuvattava erikseen: asetelmapainojen laskeminen; vastauskatoa koskeva mukautus (miten asetelmapaino on korjattu ottaen huomioon vastausasteiden erot); kalibrointi (mukautuksessa käytetty taso ja muuttujat, sovellettu menettely); lopullisten painojen laskeminen.
            4.   LAADUNHALLINTA
            Organisaation tilastotuotteiden ja tilastointiprosessien laadunhallinnassa käytössä olevat tuotteet ja prosessit.
            4.1   Laadunvarmistus
            
            Organisaatiossa käytettävien laadunvarmistuspuitteiden ja/tai laadunhallintajärjestelmän kuvaus (esim. EFQM, ISO 9000).
            4.2   Laadunarviointi
            
            Kuvaus tilastotuotosten yleisestä laadusta, tiivistelmä tärkeimmistä vahvuuksista ja mahdollisista laadullisista puutteista yhdenmukaisten laatuperusteiden mukaisesti: relevanssi, tarkkuus, luotettavuus, ajantasaisuus, oikea-aikaisuus, vertailukelpoisuus ja johdonmukaisuus. Mahdolliset laatukysymysten kompromissit ja mahdollisesti suunnitellut laadun parannukset voidaan mainita.
            5.   RELEVANSSI
            5.1   Käyttäjien tarpeet
            
            Tiedot (jos saatavilla) kerättyihin tietoihin liittyvistä käyttäjien (mahdollisista uusista) tarpeista.
            5.2   Käyttäjätyytyväisyys
            
            Tiedot (jos saatavilla) tietojen käyttäjien tyytyväisyydestä kerättyihin ja saataville asetettuihin tietoihin.
            5.3   Kattavuus
            
            Kuvaus mahdollisista laiminlyönneistä toimittamatta jätettyjen muuttujien osalta.
            6.   TARKKUUS JA LUOTETTAVUUS
            6.1   Yleinen tarkkuus
            
            Tiivistelmä tarkkuuden arvioinnin eri osatekijöistä tietyn tietokokonaisuuden tai aihealueen osalta;
            
                        —
                     
                     
                        Kuvaus tilastotuotosten tärkeimmistä satunnaisista ja systemaattisista virheistä sekä tiivistelmäarvio kaikista virheistä ja erityisesti niiden vaikutuksesta tärkeimpiin estimaatteihin.
                     
                  
                        —
                     
                     
                        Tarvittaessa tietojen tarkistamista koskevat seikat.
                     
                  6.2   Otantavirhe
            
            
                        —
                     
                     
                        Kuvaus tarkkuusestimaattien laskentamenetelmistä.
                     
                  
                        —
                     
                     
                        Estimaattien tarkkuustoimenpiteet yksittäisten tietokokonaisuuksien teknisten eritelmien mukaisesti.
                     
                  
                        —
                     
                     
                        Kansallisen ja tarvittaessa alueellisen tason (NUTS2) keskivirhe asetuksen (EU) 2019/1700 liitteessä B mainittujen pääindikaattoreiden osalta.
                     
                  6.3   Otanta-vaihtelusta johtumaton virhe
            
            6.3.1   Kattavuusvirhe
            
            Kehikkoperusjoukon ja kohdeperusjoukon välisten erojen kuvaus.
            
                        —
                     
                     
                        Kehikon päivitysten tiheys ja ajoitus.
                     
                  
                        —
                     
                     
                        Otoskehikon sekä kohdeperusjoukon ja sen osajoukkojen eroista johtuvat virheet (ylipeitto, alipeitto, luokitteluvirheet).
                     
                  6.3.2   Mittausvirhe
            
            Kuvaus virheistä, joita ilmenee tiedon keruun aikana ja joiden vuoksi muuttujien kirjatut arvot eroavat todellisista arvoista.
            
                        —
                     
                     
                        Kuvaus kyselylomakkeen suunnittelussa ja testauksessa tehdystä työstä (mukaan lukien usean keruutavan ja/tai useiden lähteiden käyttämisestä tiedonkeruussa johtuvien virheiden käsittely).
                     
                  
                        —
                     
                     
                        Haastattelijan koulutuksen kuvaus.
                     
                  
                        —
                     
                     
                        Sijaishaastattelujen osuus.
                     
                  6.3.3   Vastauskadon aiheuttamat virheet
            
            Seuraavien kuvaus:
            
                        —
                     
                     
                        Saatavilla olevat vastaamatta jättäneiden ominaispiirteet.
                     
                  
                        —
                     
                     
                        Yksikkö- ja eräkohtainen vastauskato.
                     
                  
                        —
                     
                     
                        Korvausaste.
                     
                  
                        —
                     
                     
                        Otoksen bruttokoko (alkuperäinen otoskoko), valintakelpoisten yksiköiden määrä ja otoksen nettokoko mukaan lukien korvausyksiköt (toteutunut otoskoko).
                     
                  6.3.4   Käsittelyvirheet
            
            Asianmukaisesti suunniteltujen täytäntöönpanomenetelmien virheellisestä täytäntöönpanosta mahdollisesti aiheutuneen käsittelyvirheen kuvaus ja sen vaikutus lopullisiin tiedonkeruutuloksiin.
            
                        —
                     
                     
                        Laatutarkastusten ja tietojen muokkausprosessin kuvaus.
                     
                  
                        —
                     
                     
                        Puuttuvien tietojen korvaamismenettelyiden kuvaus.
                     
                  
                        —
                     
                     
                        Puuttuvien tietojen korvaamisasteet.
                     
                  6.3.5   Mallista johtuva virhe
            
            Tarvittaessa: estimointitavoitteen määrittelemiseksi tarvittavista alakohtaisista malleista johtuvan virheen kuvaus.
            6.4   Kausitasoitus (tarvittaessa)
            
            Kuvaus tilastotekniikoista, joita on käytetty tietosarjoihin vaikuttavien kausivaikutusten poistamiseen.
            6.5   Tietojen tarkistaminen – periaate
            
            Kuvaus toimintaperiaatteesta, jolla pyritään varmistamaan levitettyjen tietojen avoimuus, kun alustavia tietoja myöhemmin tarkistetaan niiden kokoamisen jälkeen.
            6.6   Tietojen tarkistaminen – käytäntö
            
            Tiedot tietojen tarkistamiskäytännöstä.
            7.   AJANTASAISUUS JA OIKEA-AIKAISUUS
            Tietoa seuraavista:
            
                        —
                     
                     
                        Kansallisten tulosten levittämispäivä.
                     
                  
                        —
                     
                     
                        Kenttätyön päättymisen ja sen päivän, jona täysin validoidut tiedot toimitetaan ensimmäisen kerran komissiolle (Eurostat), välillä olevien päivien lukumäärä.
                     
                  
                        —
                     
                     
                        Päivä, jona täydet tiedot toimitetaan ensimmäisen kerran komissiolle (Eurostat). Jos tietojen toimittamisessa ei noudateta asetuksessa (EU) 2019/1700 vahvistettua määräaikaa, viivästymisen syy olisi ilmoitettava.
                     
                  8.   JOHDONMUKAISUUS JA VERTAILUKELPOISUUS
            Kuvaus siitä, miten kyseisellä alalla vahvistetut vaatimukset on täytetty, mukaan lukien tarvittaessa madollisten kyselylomakkeesta ja määritelmistä poikkeamisten vaikutus.
            8.1   Maantieteellinen vertailukelpoisuus
            
            Kuvaus mahdollisista vertailukelpoisuusongelmista maan eri alueiden välillä.
            8.2   Ajallinen vertailukelpoisuus
            
            Tiedot vertailukelpoisten aikasarjojen pituudesta, mukaan lukien vuodet, joina sarjan mahdolliset katkokset tapahtuivat, ja katkosten syyt.
            8.3.   Johdonmukaisuus aihealueiden välillä
            
            Vertailu ulkoisten lähteiden kanssa kaikkien sellaisten relevanttien muuttujien osalta, joissa kyseiset jäsenvaltiot katsovat, että tällaiset ulkoiset tiedot ovat riittävän luotettavia.
            8.4   Johdonmukaisuus – osavuosittaiset ja vuosittaiset tilastot
            
            Tapauksen mukaan.
            8.5   Johdonmukaisuus – kansantalouden tilinpito
            
            Tapauksen mukaan.
            8.6   Sisäinen johdonmukaisuus
            
            Tiedot tilastoprosessin tuotoksen mahdollisesta johdonmukaisuuden puutteesta.
            9.   SAATAVUUS JA SELKEYS
            Tietoa seuraavista:
            
                        —
                     
                     
                        Levitysmuodot.
                     
                  
                        —
                     
                     
                        Menetelmiä ja laatua koskeva asiakirja-aineisto.
                     
                  10.   KUSTANNUKSET JA RASITE
            Tilastotuotteen keräämiseen ja tuottamiseen liittyvä vastausrasite ja kustannukset, jos saatavilla Kotitalouksien haastattelujen keskimääräinen kesto olisi ilmoitettava. Jos mahdollista ja aiheellista kotitaloushaastattelun kesto olisi ilmoitettava tiedonkeruutavan mukaisesti jaoteltuna.
            11.   LUOTTAMUKSELLISUUS
            Tietoaineiston omistajaa koskevat tiedot, joista käy ilmi, missä määrin tiedon luvaton paljastaminen voisi vahingoittaa tai haitata lähteen tai muiden asiaan liittyvien tahojen etua.
            
                        —
                     
                     
                        Luottamuksellisuutta koskevat periaatteet – kuvaus unionin lainsäädännön lisäksi mahdollisesti sovellettavista säännöksistä, jotka koskevat tietoihin sovellettavaa tilastollista tietosuojaa.
                     
                  
                        —
                     
                     
                        Luottamuksellisuus – tietojen käsittely: yleinen kuvaus säännöistä, joita sovelletaan mikrotietojen ja makrotietojen käsittelyyn (myös taulukkomuotoisiin tietoihin) tilastosalaisuuden osalta.
                     
                  12.   HUOMAUTUKSET
            Täydentävä kuvaileva teksti, joka voidaan sisällyttää laaturaporttiin.